
Institutt for Statsvitenskap inviterer til konferanse om 

”Oljevirksomhet i nord: utfordringer og muligheter”

Onsdag 17.mars kl 09.00- 15.00.

Møtested: Tabletten, Farmasibygget, UITØ.

Universitetet i Tromsø ved institutt for statsvitenskap arrangerer 17.mars 2004 konferansen ”Oljevirksomhet i nord: Utfordringer og muligheter”. Konferansen avholdes på Universitetet i Tabletten.  

Konferansen har som målsetting å sette fokus på utfordringer i spenningsfeltet mellom miljøhensyn, sikkerhet og oljevernberedskap i forbindelse med ekspansjonen i oljevirksomheten i nordområdene. Konferansen er en arena der forskningsmiljøer, forvaltning, utøvere og interesseorganisasjoner møtes. 

Program:

Onsdag 17. mars.

09.00 Innledning 

Ved Jarle Aarbakke, Rektor, UITØ

09.15 ”Nye utfordringer og muligheter i nordområdene”
Direktør ved Polarinstituttet Olav Orheim
10.00 - 12.00 Innlegg

”Koordinering av oljevernberedskap”

Informasjonssjef i Kystverket Ole Arvesen

”Forsvarspolitisk dilemma i Nord”

Sjef for Landsdelskommandoen Nord-Norge Kontreadmiral Jørgen Berggrav

”Norsk skipsfart og internasjonalt regelverk”

Rederiforbundet v/ rådgiver Marianne Hagen

”Tsjernobyl eller idyll langs norskekysten?”

Journalist John Gustavsen

12.15 – 13.00 
Lunsj

13.00 - 15.00 


”Petroleumsvirksomhet og sårbar natur”

Koordinator for Barentsprogrammet i WWF Dag Nagoda

Paneldebatt

Ordstyrer: Svein V. Rottem, Stipendiat, UITø

Innledende kommentarer fra Russlandskjenner og medarbeider i Laponia Proventus Rune Castberg

Vi ønsker alle velkommen til en konstruktiv og trivelig konferanse i  Tromsø.

Konferansens målsettinger og utgangspunkt.

En av de mest sentrale problemfelt innen studiet av ressursutvinning i nordområdene er forholdet mellom oljeutvinning, sikkerhet og miljø. Ekspansjonen av oljevirksomhet i nord generelt, og Nordvest Russland spesielt, medfører store muligheter så vel som utfordringer. Transporten langs norskekysten vil øke i omfang. Eventuelle ulykker vil kunne føre til store skader på et sårbart miljø, spesielt med tanke på Norges fiskeressurser.

Det avgjørende er derfor å utvikle en forståelse av samspillet mellom nasjonale og internasjonale aktører, den nasjonale arena (forvaltning og næring) og forholdet mellom disse. For å skape forståelse for utfordringene knyttet til spørsmål om ressursutnyttelse og sikkerhetsmessige tiltak, kreves kompetanse om både nasjonale og internasjonale forhold. Denne konferansen vil forsøke å skape en møteplass der ulike bidrag er med på å utvikle en bred forståelse av feltet.

Utvinning og transport av energiressurser som olje og gass i Barentshavet ventes å utvikle seg til en dominerende faktor både i et politisk, næringsmessig og miljømessig perspektiv. Vi ønsker i denne sammenheng å tegne et bilde av de teoretiske og politiske utfordringer som er relevante idet behovet for sikkerhet møter ressursforvaltning. 

De nevnte problemstillinger og utfordringer vil bli belyst ved hjelp av et bredt spekter av foredragsholdere og i denne sammenhengen utvekslingen av politiske og teoretiske standpunkt. I tillegg kommer bidrag fra interesser som blir direkte berørt av de nevnte problemstillinger. Dette vil føre med seg en økt forståelse av det samspillet som foregår både mellom nasjonale og internasjonale aktører innefor oljevirksomheten, samt sikkerhet og ressursforvaltning.

